23. juni 2023 Nr. 916

**Umiarsuarni inuttat pillugit inatsimmi piginnaassusissanik piumasaqaatinik aamma inuttanut malittarisassanik saneqqussineq pillugu nalunaarut**

Umiarsuarni inuttat pillugit inatsimmi § 18, imm. 2, nr. 2, litra a-d malillugit, tak. inatsimmut nalunaarut nr. 74, 17. januar 2014-imeersoq, aamma umiarsuarni inuttat pillugit inatsisip Kalaallit Nunaannut atuutilersinneqarnissaanut peqqussummi nr. 608, 25. juni 2001-imeesrsumi § 18, imm. 2, nr. 2, litra a-d, aalajangersarneqarpoq:

**§ 1.** Søfartsstyrelsenip umiarsuarni inuttat pillugit inatsimmi aamma umiarsuarni inuttat pillugit inatsisip Kalaallit Nunaannut atuutilersinneqarnissaanut peqqussummi § 5, imm. 2 mianeralugu, nalilersuereernikkut piginnaassusissanik piumasaqaatit qaffasinnaavai imaluunniit appartillugit, umiarsuarni inuttat pillugit inatsimmi § 6, imm. 2-mi aamma umiarsuarni inuttat pillugit inatsisip Kalaallit Nunaannut atuutilersinneqarnissaanut peqqussummi § 6, imm. 1-imi allaqqasut imatut pisoqartillugu:

1. Danskit sineriaata avataani angallannermi nunap allap sineriaata qanittuani angallannermut assingusunik atugassaqartitaaffiusumi piumasaqaataalluni, sumiiffinni pineqartuni immikkuualuttut aamma piumasaqaatit attuumassuteqartut allat nuna imaluunniit nunat pineqartut imaluunniit illuatungerisat attuumassuteqartut suleqatigalugit erseqqissarneqarsimatillugit, tak. STCW-mik isumaqatigiissutip naleqqussaanera I/3.
2. Umiarsuarnut ilaasartaatinut aamma umiarsuarnut orsussamik usisartunut umiarsuup ilusilersugaanera, atortui, angallavia aamma ilaasut amerlassusaat mianeralugit.
3. Umiarsuarni ingerlariaatsikkut immikkut piginnaasaqartuni angallannermi.
4. Umiarsuarni immikkut ittunik sakkoqartuni imaluunniit immikkut ittunik atortoqartuni angallannermi.
5. Umiarsuarni immikkut ittumik sanaajusuni angallannermi.

**§ 2.** Nalunaarummi § 1, nr. 1, Kalaallit Nunaannut atuutinngilaq.

**§ 3.** Nalunaarut atuutilissaaq ulloq 1. juli 2023.